Pretrvávajúca bolesť po extrakcii zuba.
Dobrý deň bol som u zabarky trhali mi zub iba ze bolesť stále pretrvala  je tomu asi 7 dnu a stále cítim slabú bolesť ale je to nepríjemné používal na utlumeny bolesťou Ibalgin Rapid   pomôže mi ale iba 4 hod potom zase začne každý deň  ale cítim to ako keby mi trhali zub
Dobrý deň,
ďakujeme za Vašu otázku.
Nežiaduce účinky lieku Ibalgin Rapidcaps je možné minimalizovať užívaním najnižšej účinnej dávky počas najkratšieho obdobia potrebného na úpravu príznakov. Odporúčaná dávka je jedna mäkká kapsula-400 mg ibuprofénu, najviac 3 x denne podľa potreby. Interval medzi jednotlivými dávkami má byť najmenej 4 hodiny. Dávka 1 200 mg ibuprofénu nemá byť prekročená počas 24 hodín. Dospelí sa majú poradiť s lekárom, ak príznaky ochorenia pretrvávajú alebo sa zhoršujú, alebo ak je liek Ibalgin Rapidcaps nutné užívať viac ako 10 dní.
Pokiaľ lekár usúdil optimálne hojenie, bolesť zuba 7 dní po extrakcii nie je vylúčená. Rana sa stále hojí (úplne vyliečenie môže trvať až niekoľko týždňov) a tak môže spôsobovať citlivosť.  Ak by však bolesť časom neustupovala alebo sa zhoršovala, prípadne sa pridružia ďalšie problémy (ako opuch, horúčka, hnis), bezodkladne sa obráťte na Vášho zubného lekára.
Po extrakcii zubov alebo po akýchkoľvek chirurgických zákrokoch v ústnej dutine odporúčam používať
Curaprox Perio plus regenerate
. Kombinácia kyseliny hyalurónovej a chlórhexidínu podporuje efektívnu regeneráciu tkaniva a pomáha skracovať dobu hojenia. Ústa sa vyplachujú 1 minútu 1 lyžicou nezriedeného roztoku (cca 10 ml), 2x denne, ráno a večer po hlavných jedlách.
Prajem Vám skoré zotavenie.
S pozdravom
PharmDr. Patrícia Čečková